ข้อใดไม่ใช่ข้อดีของการลงทุนแบบ VA
a. สามารถขายสินทรัพย์เพื่อทำกำไรได้
b. เตรียมเงินไว้ลงทุนเพิ่มในจำนวนที่ไม่แน่นอน
c. สามารถเพิ่มหรือลดเงินลงทุนในแต่ละงวด
d. ช่วยจับจังหวะการลงทุนไปในตัว
e. มีความยืดหยุ่น
คำตอบคือ b.  เนื่องจาก เพราะการเตรียมเงินไว้ลงทุนเพิ่มในจำนวนที่ไม่แน่นอน เป็นข้อจำกัดของการลงทุนแบบ VA ส่วนข้ออื่น ๆ เป็นข้อดีของการลงทุนแบบ VA

การลงทุนแบบ VA หรือ Value Averaging คือ การลงทุนแบบสม่ำเสมอเป็นงวดๆ คล้ายๆ กับการลงทุนแบบ DCA​ แต่จำนวนเงินลงทุนในแต่ละงวดจะไม่เท่ากัน เนื่องจาก VA เน้นทำให้มูลค่าพอร์ตลงทุนเพิ่มขึ้นตามเป้าหมายที่กำหนดไว้ในแต่ละงวด ถือเป็นวิธีลงทุนที่เหมาะกับตลาดในช่วงขาลงและยังช่วยขจัดเรื่องอารมณ์ความรู้สึกในการลงทุนอีกด้วย

การลงทุนแบบ VA มีข้อดี คือ 
     - มีความยืดหยุ่น สามารถเพิ่มหรือลดเงินลงทุนในแต่ละงวดได้ และสามารถขายสินทรัพย์ออกมาเพื่อทำกำไรได้ 
     - ช่วยจับจังหวะการลงทุนไปในตัว เพราะเมื่อราคาสินทรัพย์ลง ก็จะซื้อมากขึ้น และเมื่อราคาสินทรัพย์ขึ้น ก็จะซื้อน้อยลง 

ส่วนข้อจำกัด คือ 
     - มีความยุ่งยาก เนื่องจากต้องคอยติดตามมูลค่าพอร์ตลงทุนอย่างสม่ำเสมอก่อนจัดสรรเงินลงทุนเข้าไปในแต่ละงวด 
     - ต้องเตรียมเงินไว้ลงทุนเพิ่มในจำนวนที่ไม่แน่นอน เพื่อให้มูลค่าพอร์ตลงทุนเพิ่มขึ้นตามเป้าหมาย
ตลาดการเงิน & ผลิตภัณฑ์และบริการทางการเงิน,ความรู้ทางการเงิน